11. 7. 91 De Europæiske Fællesskabers Tidende Nr. L 185/23 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING - af 15. maj 1991 om en procedure i henhold til EØF-Traktatens artikel 85 (IV/32.186 — Gosme/Martell-DMP) (Kun den franske udgave er autentisk) (91/335/EØF) KOMMISSIONEN FOR DE EUROPÆISKE FÆLLESSKABER HAR — ! under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning nr. 17 af 6. februar 1962, første forordning om anvendelse af bestemmelserne i Traktatens artikler 85 og 86 (!), senest ændret ved akten vedrørende Spaniens og Portugals tiltrædelse, særlig artikel 15, stk. 2, under henvisning til den begæring, som Vincent Gosme SA indgav den 25. november 1986 i henhold til artikel 3, stk. 1, i forordning nr. 17, under henvisning til Kommissionens beslutning af 26. april 1989 om at indlede en procedure, efter at have givet de pågældende virksomheder lejlighed til at udtale sig vedrørende de af Kommissionen fremførte klagepunkter, jf. artikel 19, stk. 1, i forordning nr. 17 samt Kommissionens forordning nr. 99/63/EØF af 25. juli 1963 om udtalelser i henhold til artikel 19, stk. 1 og 2, i Rådets forordning nr. 17 ?, efter høring af Det Rådgivende Udvalg for Kartel- og Monopolspørgsmål, og () EFT nr. 13 af 21. 2. 1962, s. 204/62. () EFT nr. 127 af 20. 8. 1963, s. 2268/63. ud fra følgende betragtninger : (1) d (3) I. SAGSFREMSTILLING A. Indledning  Vincent Gosme SÅ, i det følgende benævnt Gosme, har i sin begæring af 25. november 1986 redegjort for, hvorledes. det regelmæssigt og i adskillige år har købt Martell-cognac hos Distribution Martell Piper SA, i det følgende benævnt DMP. I 1986 og igen i 1987 bestilte Gosme cognac, som ikke blev leveret inden for de ønskede frister. Endvidere klagede Gosme til DMP over, at det ikke havde fået de rabatter, som det mente sig berettiget til som grossist. B. Parterne Gosme er et selskab i henhold til fransk ret, der fungerer som grossist inden for levnedsmidler og vin og spiritus i området Nogent-le-Rotrou i Frankrig. Når lejligheden byder sig, leverer Gosme også til kunder uden for dette område og i andre lande i Fællesskabet. Martell et Cie, i det følgende benævnt Martell, er producent af cognac under mærket Martell. Firmaet er den næststørste cognacproducent. Martell er et selskab i henhold til fransk ret og er overtaget af den canadiske koncern Seagram.